Terra 'e fuoche

'A Terra 'e fuoche (chiammata pure 'a Terra d''e Velene) è 'o termene p'anummenà 'a parta d''a Campania addò se so' appicciate 'e fuoche p''o traffeco illegale 'e munnezza pericolosa. Songo pure annummenate accussì 'e territorie addò se so' jettate illegalmente 'e rifiute senza cuntrollo, p'esempio: addò se so' atterrate 'e rifiute e pure addò se jettano ô mare.La terra dei fuochi a nord di Napoli di Peppe Ruggiero, 'a nazioneindiana.com 29 'e settembre 'e 2006 

'O termene s'ausaje 'a primma vota dint' 'o Rapporto Ecomafie 2003 'a Legambiente.Rapporto Ecomafia 2003, paragrafo 9.1.3. Legambiente. 2003. Paggena 73. Cuntrullato 'o 5 'e jennaro 'e 2015 Po' l'ausaje Roberto Saviano dint' 'o libbro Gomorra pe' dà titolo a ll'XI capitolo.

Ll'affiette negative ncopp''a salute d''a ggente ca campa int'a sta zona se ponno vedè ncopp''e studie. Sti studie avverteno ch''o tasso 'e cancro è certamente cchiù auto int'a sta reggione (+ 40 % p' 'e femmene, + 47 % pe' ll'uommene).(fr) Ridet, P.: L'Italie promet de s'attaquer à la mafia des déchets. Le Monde. 5 'e dicembre 'e 2013. Cuntrullato 'o 23 jennaro 'e 2014 'A popolazione int'a sta zona ha fatt'aziune 'e prutesta pe' bbìa 'e l'inesistente persecuzione a 'e mafie ncopp'a stu fatto, 'a necessità 'e bonifica d' 'a terra e l'ommertà 'e cierti cullettive (specialmente chille interessate, mmescate int'a catena 'e traffeco 'e munnezza: na fraveca, nu proprietario 'e terra, mafiuse e nteressate).

 Zzone d''o scatascio 
'A reggione d' 'o scatascio (coccheruno l'annumena pure « 'O Fukushima Taliano » o « 'A Chernobyl Italiana »(fr) De Gasquet, P.: À Naples, le scandale des terres empoisonnées, lesechos.fr, 18 'e dicembre 'e 2013. Cuntrullato 'o 23 jennaro 'e 2014) véne caratterizzata p' 'o smaltimento illegale d' 'e rifiute, parte 'e chiste tuossece 'a cierti organizzaziune criminale campane (Camorra) e specialmente p''o clan 'e Casale. Tanti vote 'e rifiute se jettano avvicin'a na via e s'appicciano, addeventanno 'a zona n'incendio ca facesse spannere 'o fummo tuosseco a l'atmosfera, aboccanno pure na parte d' 'e sostanze â terra.

'E tterre d''e fuoche songo p'esempio cunziderate 'e pizze avvicin'a Casale, Aversa, Acerra, Nola e Marigliano,  Frattaminore, Giugliano, Qualiano, Orta di Atella, Caivano, Marcianise, Succivo, Frattamaggiore, Mondragone, Castel Volturno, Melito 'e Napule, Qualiano, Giugliano, Villaricca, San Marcellino cummiglianno migliaje d'ettaree ntussecate.

Tutta sana 'a terra d''e fuoche se spanne pe' nu territorio 'e cchiù 1076 km², int'o quale so' mpizzate 57 comune (88 comune vonno formà parte d' 'o cuntrollo d'avvelenamento)Terra dei fuochi, c'è il primo verdetto: avvelenato l'1% delle aree esaminate. Il Mattino. 20 'e dicembre 'e 2014. Cuntrullato 'o 4 'e jennaro 'e 2015 addò campano nu 2.5 meliune 'e ccrestiane: 33 comuni situati nella pruvincia 'e Napule e 24 comuni situati nella pruvincia 'e Caserta. È compresa quasi l'intera pruvincia napoletana, mentre del casertano è colpita soprattutto la parte meridionale e sud-occidentale.Risultati delle indagini tecniche per la mappatura dei terreni destinati all'agricoltura della Regione Campania. Ministero delle Politiche Agricole Alimentari e Forestali. 11 'e marzo 'e 2014. Cuntrullato 'o 5 'e jennaro 'e 2015

Nfin''o mese 'e dicembre 'e 2014 se so' cuntrullate 0,662 km² pe' ne dicere ca chiste so' cuntaminate nfin'a ll'1%.

 'O triangolo Acerra-Nola-Marigliano 

 'O triangolo Qualiano-Giugliano-Villaricca 

'O triangolo Qualiano-Giugliano-Villaricca addò se tròvano 39 scarreche fuje 'o primmo posto addò se penzaje ca tutt' 'e rifiute se stevano a luvà 'a miezo.La terra dei fuochi Il triangolo Giugliano-Villaricca-Qualiano. Blog CRAL CTO Napoli. Napoli. 3 'e frevaro 'e 2013. Cuntrullato 'o 4 'e jennaro 'e 2015. Po' s'è cuntrullato c' 'a terra d' 'e fuoche se spanne cchiù annanza, pe' tutt' 'o lenzone 'e Napule: Giugliano-Villaricca-Qualiano-Nola-Acerra-Marigliano.

'O triangolo Qualiano-Giugliano-Villaricca fuje 'o primmo a trasì dint' 'a categurìa 'e terra d' 'e fuoche 'a Legambiente. Se può liegge ncopp'a ll'attività 'e contaminazione dint' 'o Rapporto Ecomafia 2003.

 'O smaltimento 
 Rifiute scumparute 
A sicondo 'a produziona d' 'e fraveche 'e mò int'a 2002 se calcolaje ca chill'anno fossero scumparute circa 14,6 meliune 'e tunnellate 'e rifiute d' 'o prucesso produttivo, chisto rappresentasse na muntagna sana 'e munnezza 'e base tre ettare, autezza 1460m, prudotte int'a chill'anno 2002. Quante rifiute scumpareno ogn'anno nun s'è calcolato cchiù.Rifiuti S.p.A. Radiografia dei traffici illeciti. Legambiente. Romma, 25 'e jennaro 'e 2005Iacuelli, A.: Le Vie Infinite Dei Rifiuti. altrenotizie.org. Paggena 44. frevaro 'e 2007. ISBN 978-1-84753-184-1.

 Materiale smaltito e cuntaminazione  
Int''a terra d''e fuoche s'appicciano, se jettano o s'atterrano tutt''e tipe 'e mmateriale ndustriale d''e fraveche. Se so' truvate cummoglie 'e rote, cumposte 'e scarto 'e fraveche ndustriale, amianto, pelle, cuorio, scarte 'e spitale, velene, survente 'e fraveca, scorie 'e funnaria, morchie 'e nafta, povvere tuossece, uoglie minerale, lòte 'e fraveca, acite 'e fraveca, scarte d'uranio, ecc.Rapporto ecomafia 2008. Legambiente. 2008. Cuntrullato 'o 4 'e jennaro 'e 2015.

 Fuoche tuossece 
'E fuoche songo fatte pe' fà scumparì 'a munnezza luvannola 'a miezo. 'E mafiuse l'ausassero pe' se fà spazio 'a vota ca nun se lassano cchiù pe' terra 'e rifiute origginale. Pe l'appiccià s'ausano materiale combustibbele:
tessute (lenze, robbe viecchie) mmescate cu alcool o benzina.
pneumatice ca serveno pe' ffà appiccià ampress'ampress 'o fucarone, crianno nu fummo nero caratteristeco d' 'e fuoche tuossece int'a sta terra.
zagarelle 'e  videocassette ca s'arrevogliano 'a munnezza pericolosa e s'appicciano nfuse d'alcool o benzina.

Cu chiste techniche s'appicciano fuoche int' 'a terra d' 'e fuoche. 'E chesta manera 'e velene e ati munnezze addeventono gas e povvere tuossece.

 Scarreche illegale a ll'aria 
'E munnezze pericolose se so' abbandunate mmiez'a via, miez'a nu campo 'e campagna, dint'a na fraveca abbandunata, ca ponno a nu cierto mumento esser'appicciate cu ntenzione o senza.

 Scarreche scafutate 
'E scarreche scafutate songo pizze addò s'annasconneno atterrate 'e munnezze pericolose. Sti munnezze se so' atterrate a nu metro e miezo sotto terra. Vento, M.: Terra dei Fuochi: ecco la geografia dei veleni nel triangolo Qualiano, Giugliano e Villaricca. Il Sole 24 Ore. 6 'e nuvembre 'e 2013. Cuntrullato 'o 4 'e jennaro 'e 2015.
'E rifiute accussì se song'astipate, pe' tramente ca lassano scorrere robba cuntaminante, nfin'a c'arriva 'a bonifica o l'avvelenamento: sott'a nu campo 'e campagna, dint' 'e pertuse d' 'a terra o pure dint'a cocche grotta o stazione abbandunate, può darse ca pure se so' jettate 'a mmare o a 'o sciummo.

Dint'a ll'analese 'e cocche terre se so' truvate aute cuncentraziune 'e berillo, cromo, ramme, stagno, zinco, idrocarbure pesante e PCB (diossine).Neri, P.: Terra dei Fuochi, l'allarme dell'Arpac: veleni nei campi coltivati di Lenza Schiavone. Il Mattino. 22 'e maggio 'e 2014. Cuntrullato 'o 4 'e jennaro 'e 2015. Pure cloroformio.Terra dei fuochi. Cavoli, verze e finocchi al cloroformio: nuovi sigilli alle campagne di Caivano. Il Mattino. 12 'e nuvembre 'e 2013. Cuntrullato 'o 4 'e jennaro 'e 2015

 Pruteste 
So' state fatte atte 'e prutesta a Napule e tutte l'ati cumune d' 'a terra d' 'e fuoche. Una d''e cchiù grosse a Napule, cu na chiorma 'e 60.000 ccrestiane, Terra dei Fuochi, il «fiume in piena» ha invaso la città. Allontanato il gonfalone di Napoli dalla testa del corteo. Il Mattino. 16 'e nuvembre 'e 2013. Cuntrullato 'o 4 'e jennaro 'e 2015 ma se so' fatte pure pruteste a Marcianise,Marcianise, in tremila alla marcia contro la «Terra dei fuochi». Il Mattino. 7 'e dicembre 'e 2013. Cuntrullato 'o 4 'e jennaro 'e 2015, Aversa,Terra dei Fuochi, protestano in migliaia: maxi raduno via social network. Il Mattino. 15 'e settembre 'e 2013. Cuntrullato 'o 4 'e jennaro 'e 2015., Acerra,Neri, P.: Terra dei Fuochi, ad Acerra la danza dei bimbi contro il tumore. Il Mattino. 16 'e nuvembre 'e 2014. Cuntrullato 'o 4 'e jennaro 'e 2015, a Casale«Stop biocidio», mille in corteo a Casal di Principe. Il Mattino. 29 'e nuvembre 'e 2014. Cuntrullato 'o 5 'e jennaro 'e 2015, San Marcellino,Terra dei Fuochi, corteo a San Marcellino per gridare «no» ai roghi tossici. Il Mattino. 19 'ottobre 'e 2014. Cuntrullato 'o 4 'e jennaro 'e 2015 a Villa Rosebery (Pusilleco, Napule)Terra dei fuochi, protesta a Villa Rosebery, striscioni contro Napolitano. Repubblica. 5 'e jennaro 'e 2014. Cuntrullato 'o 4 'e jennaro 'e 2015 e pure 'o papa Francesco è ghiuto a Caserta a truvà 'e ferele ca campano annanz'a stu scatascio.Il dolore del Papa di fronte alla Terra dei fuochi: "Un terribile sfregio". Repubblica. 26 'e luglio 'e 2014. Cuntrullato 'o 4 'e jennaro 'e 2015.

'E pruteste se so' fatto arrivà pe' bbìa d'articule, denuncie, manifestaziune, cumitate cittadine, proposte cittadine, ncuntre c' 'a ggente d' 'o stato, ecc.Sironi, F.: La terra dei fuochi è ancora in fiamme. l'Espresso. 29 d'austo 'e 2014. Cuntrullato 'o 5 'e jennaro 'e 2015.Ciociola, P.; Mira, A. M.: Terra dei fuochi una battaglia per salute e verità. 5 'e luglio 'e 2013. Cuntrullato 'o 4 'e jennaro 'e 2015

 Studie 
Comme risultato d' 'a cuntaminaziona cu munnezza tuosseca p' 'a Camorra e d' 'o continuo appiccià 'e fuoche tuossece, sta reggiona téne nu coefficiente assaje cchiù aveto 'e malatia 'e mmorte ca tutte quante l'ati reggione d'Italia. Dint' 'o "triangolo d' 'a morte" p'esempio, 'a mortalità pe' cancro 'e fegato era d' 'o 38,4 % pe' tramente ca a livello nazionale era d' 'o 14%. Int' 'o 2014 s'è scummigliato c' 'a murtalità 'e l'archeologhe che stevano a scafutà 'a zona steva 'n aumento.De Simone, A.: Terra dei Fuochi, picco di tumori tra gli archeologi della Tav. Corriere della sera. 3 'e giugno 'e 2014. Cuntrullato 'o 5 'e jennaro 'e 2015.

Mmiez' 'e cummunità ntussecate stanno 'e cità e paese ca songo stat'asposte â cuntaminazione d' 'e fuoche dovuto a 'o traffeco illegale e l'appiccià d' 'e rifiute tuossece p' 'a criminalità organizzata, comme s'è visto ch'è pericoloso p' 'a salute umana. Mò nfra Napule e Caserta stanno tutte quante 'e terre cuntaminate. Dint'a sta terra 'e chiste cità e paese, spicialmente 'e staggione, 'e paesane s'allamentano ca nun se ponno arapì 'e feneste spicialmente 'e notte, quanno n'aria avvelenata 'e materiale tuosseco tràse causanno nausea e vommeche.

Mò mò 'o guverno Italiano sta trattanno 'e miett'apposto 'a zona pe' bbìa 'e riforme e decrete, ca facette abbassà nu poco 'a contaminazione, ma cu tutt' 'a presenza d' 'a Camorra int' 'e dduje pruvincie può darse ca l'attività cuntinuasse.

 Avvelenamiente 

'A reggione, essenno traffecata 'e rifiute vvelenose e rieste 'e fuoche, pe' bbìa d'annasconnere sti materiale: cummuoglie 'e rote, scarte 'e fraveche (ca venessero d' 'e fraveche attive 'e tutt'Italia) o pe' s'arrepiglià 'a ramma d' 'e cave elettriche. 'E chiste fuoche se ponno caccià rifiute ca fossero parte d' 'o probblema cchiù generale 'e smaltimento 'e rifiute, ma facenno accussì s' è criato nu probblema assaje cchiù grosso 'e salute e d'avvelenamento perpetuo d' 'e tterre, perzone, urtaglie e animale.

'A polluzione d' 'e terre p' 'e diossine è assaje assaje pericolosa pecché sti sostanze tossiche tràseno accussì dint' 'a catena alimentaria addò ll'animale domestice e l'omme ne formano parte.

Ncopp' 'a salute d' 'a gente causasse effette divierze 'e malatia: Aumento 'e tummore, malatie d' 'a pelle e d' 'o sistema 'e sciato, allergie ncopp' 'a gente ca nun è stata maje allergeca, malatie 'e tiroide, broncopatie e malatie d' 'e stentine.Costanzo, L.: Raccuoveto dint'a l'articolo 'e Saviano, R.: La campania peggio di Fukushima. L'Espresso. 12 'e luglio 'e 2012. Cuntrullato 'o 4 'e jennaro 'e 2015.

 Acqua 
L'acqua dint' 'a terra d' 'e fuoche è nun-potabbele. Uno 'e sti mutive è ca pure l'acquedutte, puzze e 'a rezza idrica 'n generale, viecchia, permette 'a cuntaminazione 'e ll'acqua. Ll'acque 'e sta zona sono 'e cchiù cuntaminate d'Europa pe' bbìa ca 'o rifiuto tuosseco scurresse quanno chiove a 'e sciumme, acquifere e puzze. Na vota 'a cuntaminaziona è trasuta din' 'o sistema d'acqua è ffàcile ca scorresse pure nzin'a rezza idrica. Int'a 2013 nu cumitato militare 'e lle State Aunite pigliaje mmostra ' ll'acque e 'a terra e se scummigliaje c' 'a maggior parte 'e ll'acque e tterre d' 'a terra 'e fuoche song'avvelenate. Accussì facettero raccummandà 'o perzunale sujo 'e nun se piglià acqua d' 'a funtana pe bbère o cucenà... e pure 'e nun campà dint' 'e vascie Campane ca pigliassero direttamente 'e cumposte cchiù pesante d' 'e povvere e ll'acqua. Pe cocche area hanno raccommandato 'e nun s'accattà o affittà case pe' nun miettere 'mpericolo 'a popolaziona soja.  Di Feo, G.; Pappaianni, C.: Bevi napoli e poi muori. l'Espresso. 13 'e nuvembre 'e 2013. Cuntrullato 'o 5 'e jennaro 'e 2015Naples Public Health Evaluation Case Study May 2013. 

 Urtaglie 
Mmiez'a tutt' 'e vverdure prudotte 'ncampania se so' truvato divierze ca so' state crisciute ncopp' 'a terra avvelenata:
CaurusciureTerra dei fuochi. La Asl: «Cadmio e piombo sui cavolfiori di Acerra, valori nella norma». Il Mattino. 10 'e màrzo 'e 2014. Cuntrullato 'o 4 'e jennaro 'e 2015.
PummaroleCiociola, P.: Un campo coltivato a cavolfiori e veleni. 11 luglio 2013. Cuntrullato 'o 4 jennaro 'e 2015
Vruoccole
Frijarielle
Patane
Fenucchie
Virze

 Aria 
'O territorio d' 'a terra d' 'e fuoche pe' bbìa d'appiccià cummiglie 'e rote, testile, cave, elettrodomestiche, macchine, ecc. produce assaje fummo ogne juorno ca se distribuisce pe ll'aria e le popolaziune. Tipicamente sti prucesse so' fatte ogn'ora 'o juorno, e spisso se fà pure 'e notte pe' fà vedè 'o fummo.

Int'a sta zona se trovano pure cuofene d'asbesto direttamente nterra mise llà illegalmente.

 Muzzarella 
'A contaminazione d' 'a terra cu diossina è pericolosa assaje, pecché se mpizza int'a ll'organisme 'e ll'anemale ervibbere (tante 'e chiste schiattano p'avvelenamento, comme se verette int'a na nutizia 'e televisione 'e La7, firmata nfra Caivano e Acerra) e può arrevà 'o cuorpo umano. Int'a 2008 s'arrevaje a cuntrullà 'a carreca 'e diossina dint'o latte 'e vùfera ca se pruduceva dint'a ll'area 'e Caserta. Comme risultate, tanti paise bluccajeno ll'impurtaziune 'e muzzarella (nfra chiste Corea d''o Sud e Giappone) e 'e vinnete 'e muzzarella carettero assaje a fore e a dint'a ll'Italia. Int'a 2014 stevano pure ati mmisure ca facettero vietà 'a venneta 'e prudutte a sicondo 'o pizzo addò se pruducevano.Terra dei fuochi, governo: “Stop vendita prodotti provenienti delle aree a rischio”. Il Fatto Quotidiano. 11 'e marzo 'e 2014. Cuntrullato 'o 4 'e jennaro 'e 2014.

 Nummere chiare 
 Aropp'a trent'anne 'e rifiute tuossece so' state illegalizzate int' 'a reggione.
 A ssicond' 'associaziona Legambiente, 'a 1991 a 2013 cchiù 'e 10 meliune 'e tonne 'e rifiute industriale so state smaltite illegalmente, venenno 'e fraveche taliane e pure tedesche e svizzere.
 'O traffeco mmesca minimo 440 aziende, 6000 fucarune illegale, 2000 scariche cuntaminate e 106 commune.

 Condanne 
'O 3 'e dicembre 'e 2013, 'o Decreto 'e Legge «Terra dei fuochi » (o Decretto 'e Legge Letta), scigliuto p' 'o Cunziglio 'e menistre, mettete fine a 30 anne e silenzio e ommertà annanz'a sta dinameca. 'A pratteca d'appiccià 'e rifiute è mò nu crimine ca putesse purtà 3 a 5 anne 'e galera.

 Bonifica 
'E bonifiche so' accumminciate dint' 'a terra d' 'e fuoche, ma e ghiurnale ne azzeccano ll'appalto organizzato 'a 'o stato ancora 'e mafie d' 'a zona.Tizian, G.; Trocchia, N.: Mafia Capitale, le mani di Carminati sulla Terra dei Fuochi. 11 dicembre 2014. Cuntrullato 'o 4 'e jennaro 'e 2014.

 Nutarelle 

 Bibbliografia 
 Legambiente, Rapporto Ecomafie 2003, Sistemi Editoriali, 2003
 Antonio Giordano, Giulio Tarro, Campania, terra di veleni, Denaro Libri, 2011

 Vvoce pariente 
 Camorra
 Gomorra (rumanzo)
 Muzzarella 'e vufera
 Pruvincia 'e Caserta
 Roberto Saviano

 Jonte 'e fore 
 La Terra dei fuochi, sito di video-denunce sullo smaltimento criminale di rifiuti in Campania
 Rifiuti in Campania e Terra dei fuochi: il più grande avvelenamento di massa in un Paese occidentale, reportage di Arianna Ciccone per Fanpage
 La terra dei fuochi a Nord di Napoli, dal sito Nazione indiana.
 Laboratorio Campano, un progetto di aggregazione e mappatura della crisi dei rifiuti
 La bambina con la puzza al naso, documentario di Francesco De Filippo e Aldo Vergine
 Monnezza, romanzo di Francesco De Filippo
 Rifiutarsi Foto, video e denunce di disastri ambientali in Campania.
 Nella Terra dei Fuochi documentario su ecomafia, agricoltura sociale e tradizioni popolari in Campania

Categurìa:Ambiente
Categurìa:Campania